18.2.2015 Den Europæiske Unions Tidende L 44/1 II (Ikke-lovgivningsmæssige retsakter) AFGØRELSER KOMMISSIONENS GENNEMFØRELSESAFGØRELSE (EU) 2015/217 af 10. april 2014 om godkendelse af, at nogle medlemsstater indfører visse særlige bestemmelser i medfør af Europa-Parlamentets og Rådets direktiv 2008/68/EF om indlandstransport af farligt gods (meddelt under nummer C(2014) 2292) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2008/68/EF af 24. september 2008 om indlandstransport af farligt gods ()), særlig artikel 6, stk. 2 og 4, og ud fra følgende betragtninger: (1) — Bilag I, del 1.3, bilag II, del I.3 og bilag III, del II1.3, til direktiv 2008/68/EF indeholder lister over nationale undtagelser, hvormed der kan tages hensyn til særlige nationale forhold. Visse medlemsstater anmodede om nye nationale undtagelser. (2) — Disse undtagelser bør godkendes. (3) — Som følge heraf er det nødvendigt at tilpasse bilag I, del 1.3, bilag II, del I.3, og bilag III, del II.3, og de bør derfor af klarhedshensyn erstattes i deres helhed. (4) — Direktiv 2008/68/EF bør derfor ændres i overensstemmelse hermed. (5) — De i denne afgørelse fastsatte foranstaltninger er i overensstemmelse med udtalelse fra Udvalget for Transport af Farligt Gods, der er nedsat ved direktiv 2008/68/EF — VEDTAGET DENNE AFGØRELSE: Artikel 1 Det godkendes, at medlemsstaterne, der er nævnt i bilaget, indfører de heri omhandlede undtagelser, som vedrører transport af farligt gods på deres område. Undtagelserne anvendes uden forskelsbehandling. Artikel 2 Bilag I, del 1.3, bilag II, del II.3, og bilag III, del II.3, til direktiv 2008/68/EF ændres i overensstemmelse med bilaget til denne afgørelse. Artikel 3 Denne afgørelse er rettet til medlemsstaterne. Udfærdiget i Bruxelles, den 10. april 2014. På Kommissionens vegne Siim KALLAS Næstformand () EUTL 260 af 30.9.2008, s. 13.